**ELŐTERJESZTÉS**

**Szombathely Megyei Jogú Város Közgyűlése**

**Kulturális, Oktatási és Civil Bizottsága 2021. szeptember 28-i ülésére**

**Javaslat a Szombathelyi Települési Értéktár Bizottság beszámolójának elfogadására**

A Szombathelyi Települési Értéktár Bizottság (a továbbiakban: Értéktár Biz.) Működési Szabályzata III. fejezet 2/g. pontja értelmében félévente beszámol a Bizottság tevékenységéről Szombathely Megyei Jogú Város Közgyűlésének.

Szombathely Megyei Jogú Város Közgyűlésének Szervezeti és Működési Szabályzatáról szóló 18/2019. (X.31.) rendelet 52.§ (3) bekezdése 24. pontja a Kulturális, Oktatási és Civil Bizottság (a továbbiakban: Bizottság) hatáskörébe utalta az Értéktár Biz. beszámolójának megtárgyalását.

A veszélyhelyzetből adódó körülmények nem tették lehetővé a 2020. évi beszámoló megtárgyalását, így azt a 2021. első félévi beszámolóval együttesen megtárgyalni szükséges.

**A 2020. évi beszámoló** (az előterjesztés 1. sz. melléklete) **összefoglalója:**

Németh Zsolt - aki 2018. február 1. napjától töltötte be az elnöki tisztséget - gyakori elfoglaltsága és edzői tevékenységével járó feladatai miatt lemondott tisztségéről, amelyet az Értéktár Biz. elfogadott, és a 3/2020. (VII.29.) SZTÉ Biz. számú határozatával 2020. augusztus 1. napjával Bődi Líviát választotta meg elnöknek.

A 2020. évi beszámoló alapján a Szent István park bekerült a „természeti környezet” kategória értékei közé.

**A 2021. I. félévi beszámoló** (az előterjesztés 2. sz. melléklete) **összefoglalója:**

A pandémiából adódóan mindössze egy alkalommal, júliusban került sor bizottsági ülésre. Négy érték felterjesztése került megtárgyalásra, amelyek mindegyike bekerült a Szombathelyi Települési Értéktárba, amely így 41 helyi értéket regisztrál. Az Értéktár Biz. elkötelezett, hogy minél több helyi érték kerüljön be, de elsődleges szempontnak változatlanul a minőséget tekinti.

2021. évben az alábbi értékek kerültek regisztrálásra:

* FALCO KC,
* Almásy László szellemi öröksége,
* A szombathelyi zsidóság értékteremtő múltja,
* Bloomsday.

Sajnálatos, hogy az Értéktár Biz. elvesztette egyik alapító tagját, dr. Andits Tamás doktor urat, aki az „Egészség és életmód” képviselőjeként, illetve a bizottság első elnökeként aktív részese volt a közös munkának.

Az „Ipari és műszaki megoldások” szakterületet képviselő tag, Gáspár Péter elektronikus úton jelezte, hogy elfoglaltságai miatt szívesen átadja helyét olyan személynek, aki aktívan tudná képviselni az adott szakterületet.

Fentiek miatt a két szakterület képviseletére szükséges új személyek delegálása, melyre a Gazdasági és Jogi Bizottság, valamint az Egészségügyi Szakmai Bizottság tesz javaslatot.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

**Szombathely, 2021. szeptember „ ”**

**/: Horváth Soma :/**

**HATÁROZATI JAVASLAT**

**………/2021. (IX. 28.) KOCB sz. határozat**

1. A Kulturális, Oktatási és Civil Bizottság a „Javaslat a Szombathelyi Települési Értéktár Bizottság beszámolójának elfogadására” c. előterjesztést megtárgyalta, és a 2020. évi, továbbá a 2021. I. félévi beszámolót az előterjesztés 1. és 2. sz. melléklete szerint elfogadja.

2. A Bizottság javasolja a Közgyűlésnek - a Gazdasági és Jogi Bizottság, valamint az Egészségügyi Szakmai Bizottság javaslata alapján - 1-1 személy delegálását az „Egészség és életmód”, valamint az „Ipari és műszaki megoldások” szakterületekre.

**Felelős:**  Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Köznevelési Iroda vezetője,

Bődi Lívia a Szombathelyi Települési Értéktár Bizottság elnöke)

**Határidő:** azonnal (1. pont vonatkozásában)

Közgyűlés szeptemberi ülése (2. pont vonatkozásában)